2.2+Työssäoppimisen+toimeenpano

**Vahvuudet **
 Hankkeissa nähdään työssäoppimisen toimeenpanon keskeisenä vahvuutena opettajien sitoutuminen työssäoppimisen järjestämiseen ja ohjaukseen. Opettajien sitoutuminen ja keskittyminen ohjaamiseen mahdollistaa oppilaitoksen suunnittelema työnaikajako. Myös pitkät kokemukset työssäoppimisjaksojen toteutuksesta ja niihin liittyvästä ohjauksesta nähdään vahvuutena.

 Työssäoppimisen ohjaaminen on toinen keskeinen vahvuus työssäoppimisen toimeenpanoon liittyen. Ohjaamiseen liittyvinä toimenpiteinä alkukartoituksista nousevat oppilaitoksen käytössä olevat lomakkeet, yhteydenpito työpaikkaohjaajiin sekä vuoropuhelu opiskelijan kanssa.

 Ohjaukseen liittyviä mainittuja toimenpiteitä alkukartoituksissa ovat:


 *  Kirjallinen työssäoppimissuunnitelma (opiskelija täyttää ennen työssäoppimisjakson alkua)
 *  Työssäoppimisen verkkopalvelu (keskitetysti kaikki sopimukset, lomakkeet, toimintaohjeet, sähköiset ohjauspäiväkirjat)
 *  Työn vaarojen kartoittaminen
 *  Opiskelijoiden osallistuminen työhönvalmentautumisen opintojaksolle ennen ensimmäistä työssäoppimisjaksoa
 *  Opettajien käynti työssäoppimispaikoissa heti työssäoppimisjakson alussa
 *  Työssäoppimisjaksolla toteutetut muut ohjauskäynnit
 *  Opiskelijoiden tekemät tehtävät työssäoppimisjaksolla
 *  Opiskelijoiden työtuntien ja työssäoppimisen seuranta (esim. tarkistuslista ja monitahoinen palautejärjestelmä)
 *  Säännöllinen yhteydenpito työpaikkaohjaajiin
 *  Käytössä olevat palautejärjestelmät
 *  Arviointi

 Kolmantena vahvuutena alkukartoituksista nousee olemassa olevat toimivat verkostot työelämän kanssa, jotka mahdollistavat riittävän määrän työssäoppimispaikkoja.

<span style="font-family: Arial,sans-serif;"> Neljäntenä vahvuusalueena työssäoppimisen toimeenpanoon liittyen nähdään voimassa olevat yhteisesti laaditut puitesopimukset ja niihin liittyvät opiskelijakohtaiset liitteet. Myös muiden kirjallisten sopimusten ja oppilaitoskohtaisten ohjeiden nähdään tukevan työssäoppimisen toimeenpanoa.

**<span style="font-family: Arial,sans-serif;">Kehittämishaasteet **
<span style="font-family: Arial,sans-serif;"> Yhtenäisen toimintamallin laadinta työssäoppimisen järjestelyihin nähdään kehittämishaasteeksi työssäoppimisen toimeenpanon suhteen joissakin hankkeissa. Opiskelijan ollessa aktiivisessa roolissa työssäoppimispaikan hankinnassa, nähdään opiskelijan motivaatio ja aktiivisuus sekä haasteena että mahdollisuutena.

<span style="font-family: Arial,sans-serif;"> Työssäoppimisen toimeenpanoon liittyen toinen keskeinen kehittämishaaste liittyy ohjaukseen. Joissakin alkukartoituksissa kuvataan työssäoppimisen ohjaamisen ja toteutuksen tason olevan kirjavaa. Myös työpaikkaohjaajien ohjaus- ja arviointitaidot nähtiin kehittämiskohteena. Keinona kehittämiseen nähdään koulutus, mentorointi ja verkkoympäristön hyödyntäminen.

<span style="font-family: Arial,sans-serif;"> Kolmantena kehittämiskohteena nousee työssäoppimisjakson toteuttaminen tarjolla olevissa työssäoppimispaikoissa. Tähän liittyviä haasteina ovat opetussuunnitelmien sisällön ja työelämän tarjoamien mahdollisuuksien yhteensovittaminen sekä työssäoppimisen yksilöllisyyden toteuttaminen. Tämän lisäksi joillakin aloilla on suhdannevaihtelujen takia ongelmia saada työssäoppimispaikkoja (esim. metalli- ja sähköala). Myös alueelliset erot ja yritysten etäisyys oppilaitoksista/kodista vaikuttavat työssäoppimisen toteuttamiseen.

<span style="font-family: Arial,sans-serif;"> Työssäoppimispaikkaan liittyvinä haasteina nähdään työpaikkaohjaajien vaihtumisen ja arvioinnin suorittamisen kokonaisuudessaan työssäoppimispaikalla. Muutoinkin arviointitaitojen kehittäminen nähdään kehittämishaasteena.

<span style="font-family: Arial,sans-serif;"> Muita alkukartoituksissa nousseita kehittämishaasteita liittyen työssäoppimisen toimeenpanoon liittyen ovat:
 * <span style="font-family: Arial,sans-serif;"> Työssäoppimispaikkojen ohjaushenkilöstön pätevyyden tarkistaminen
 * <span style="font-family: Arial,sans-serif;"> Sopivien työssäoppimispaikkojen löytäminen
 * <span style="font-family: Arial,sans-serif;"> Työssäoppimisen ja ammattiosaamisen näyttöjen arviointimateriaalin yksinkertaistaminen
 * <span style="font-family: Arial,sans-serif;"> Tiedottamisen tehostaminen
 * <span style="font-family: Arial,sans-serif;"> Kaikilla opiskelijoilla ei ole kokemusta työelämän pelisäännöistä
 * <span style="font-family: Arial,sans-serif;"> Toisinaan opiskelijat ovat työssäoppimispaikalla katsojan roolissa

<span style="font-family: Arial,sans-serif;"> Keinoina työssäoppimisen toimeenpanon haasteisiin nähdään mm. työpaikkaohjaajien perehdyttäminen opetussuunnitelman tavoitteisiin ja arviointikriteereihin sekä ammatillisten ohjaajien toimiminen opettajan ja työpaikkaohjaajan ohjaustyön tukena.

Paluu Sisällys-sivulle